CELEX: 21990A1004(01)
Language: el
Date: 1990-03-12 00:00:00
Title: Πρωτόκολλο προσχώρησης της Τυνησίας στη Γενική Συμφωνία Δασμών και Εμπορίου

Avis juridique important

|

21990A1004(01)

Πρωτόκολλο προσχώρησης της Τυνησίας στη Γενική Συμφωνία Δασμών και Εμπορίου  

Επίσημη Εφημερίδα αριθ. L 274 της 04/10/1990 σ. 0018 - 0019 Φινλανδική ειδική έκδοση: Κεφάλαιο 11 τόμος 16 σ. 0097  Σουηδική ειδική έκδοση: Κεφάλαιο 11 τόμος 16 σ. 0097 

*****ΠΡΩΤΟΚΟΛΛΟ  προσχώρησης της Τυνησίας στη Γενική Συμφωνία Δασμών και Εμπορίου  Οι κυβερνήσεις που αποτελούν τα συμβαλλόμενα μέρη στη Γενική Συμφωνία Δασμών και Εμπορίου (που στο εξής καλούνται « συμβαλλόμενα μέρη» και «Γενική Συμφωνία» αντίστοιχα), η Ευρωπαϊκή Οικονομική Κοινότητα και η κυβέρνηση της Τυνησίας (που στο εξής καλείται «Τυνησία»),  Έχοντας υπόψη τα αποτελέσματα των διαπραγματεύσεων που είχαν ως θέμα την προσχώρηση της Τυνησίας στη Γενική Συμφωνία,  Συμφώνησαν, μέσω των αντιπροσώπων τους, τα ακόλουθα:  ΠΡΩΤΟ ΜΕΡΟΣ  Γενικά  1. Η Τυνησία, με τη θέση σε ισχύ του παρόντος πρωτοκόλλου σύμφωνα με την παράγραφο 6, καθίσταται συμβαλλόμενο μέλος στη Γενική Συμφωνία, όπως ορίζεται στο άρθρο ΧΧΧΙΙ, και εφαρμόζει έναντι των συμβαλλομένων μερών προσωρινά και με την επιφύλαξη του παρόντος πρωτοκόλλου:  α) τα μέρη Ι, ΙΙΙ και IV της Γενικής Συμφωνίας και  β) το μέρος ΙΙ της Γενικής Συμφωνίας στο βαθμό που δεν αντίκειται στη νομοθεσία του κράτους η οποία ίσχυε κατά την ήδη ημερομηνία του παρόντος πρωτοκόλλου.  Οι υποχρεώσεις που περιλαμβάνονται στην παράγραφο 1 του άρθρου Ι με αναφορά στο άρθρο ΙΙΙ καθώς και εκείνες που περιλαμβάνονται στην παράγραφο 2 στοιχείο β) του άρθρου ΙΙ με αναφορά στο άρθρο VI της Γενικής Συμφωνίας θεωρούνται, για τους σκοπούς της παρούσας παραγράφου, ότι υπάγονται στο μέρος ΙΙ της Γενικής Συμφωνίας.  2. α) Οι διατάξεις της Γενικής Συμφωνίας που θα εφαρμόσει ως προς τα συμβαλλόμενα μέρη η Τυνησία, εκτός και αν προβλέπεται διαφορετικά στο παρόν πρωτόκολλο, είναι οι διατάξεις που περιλαμβάνονται στο κείμενο που επισυνάπτεται στην τελική πράξη της δεύτερης συνόδου της προπαρασκευαστικής επιτροπής της διάσκεψης των Ηνωμένων Εθνών για το εμπόριο και την απασχόληση, όπως έχει διορθωθεί ή τροποποιηθεί από τις πράξεις που ενδεχομένως θα έχουν τεθεί σε ισχύ κατά την ημέρα που η Τυνησία θα αποτελέσει συμβαλλόμενο μέρος.  β) Σε όλες τις περιπτώσεις κατά τις οποίες η παράγραφος 6 του άρθρου V, το εδάφιο 4 στοιχείο δ) του άρθρου VII και το εδάφιο 3 στοιχείο γ) του άρθρου Χ της Γενικής Συμφωνίας αναφέρονται στην ημερομηνία της συμφωνίας αυτής, η ημερομηνία που ισχύει όσον αφορά την Τυνησία είναι η ημερομηνία του παρόντος πρωτοκόλλου.  ΔΕΥΤΕΡΟ ΜΕΡΟΣ  Πίνακας  3. Ο πίνακας του παραρτήματος, με τη θέση σε ισχύ του παρόντος πρωτοκόλλου, καθίσταται πίνακας στη Γενική Συμφωνία όσον αφορά την Τυνησία.  4. α) Σε όλες τις περιπτώσεις κατά τις οποίες η παράγραφος 1 του άρθρου ΙΙ της Γενικής Συμφωνίας αναφέρεται στην ημερομηνία σύναψης της συμφωνίας, η ημερομηνία που ισχύει όσον αφορά κάθε προϊόν που αποτελεί αντικείμενο προσχώρησης η οποία προβλέπεται στον πίνακα που επισυνάπτεται στο παρόν πρωτόκολλο, είναι η ημερομηνία του του παρόντος πρωτοκόλλου.  β) Στην περίπτωση αναφοράς στο στοιχείο α) της παραγράφου 6 του άρθρου ΙΙ της Γενικής Συμφωνίας, της ημερομηνίας της συμφωνίας αυτής, η ημερομηνία που ισχύει σχετικά με τον πίνακα που επισυνάπτεται στο παρόν πρωτόκολλο είναι η ημερομηνία του παρόντος πρωτοκόλλου.  ΤΡΙΤΟ ΜΕΡΟΣ  Τελικές διατάξεις  5. Το παρόν πρωτόκολλο κατατίθεται στο γενικό διευθυντή των συμβαλλομένων μερών. Παραμένει ανοιχτό προς υπογραφή από την Τυνησία έως τις 30 Μαρτίου 1990· επίσης είναι ανοικτό προς υπογραφή από τα συμβαλλόμενα μέρη και την Ευρωπαϊκή Οικονομική Κοινότητα.  6. Το παρόν πρωτόκολλου αρχίζει να ισχύει την τριακοστή μέρα μετά την ημέρα υπογραφής του από την Τυνησία.  7. Η Τυνησία αφού γίνει συμβαλλόμενο μέρος στη Γενική Συμφωνία σύμφωνα με την παράγραφο 1 του πρωτοκόλλου, μπορεί να προσχωρήσει στη Γενική Συμφωνία σύμφωνα με τις ισχύουσες ρήτρες του παρόντος πρωτοκόλλου, αφού καταθέσει στο γενικό διευθυντή έγγραφο προσχώρησης. Η προσχώρηση αρχίζει να ισχύει την ημέρα κατά την οποία αρχίζει να ισχύει η Γενική Συμφωνία σύμφωνα με το άρθρο XXVI ή την τριακοστή μέρα μετά την ημέρα κατάθεσης του εγγράφου προσχώρησης εάν η ημερομηνία αυτή είναι μεταγενέστερη. Η προσχώρηση στη Γενική Συμφωνία σύμφωνα με την παράγραφο αυτή θα θεωρηθεί, για τους σκοπούς της παραγράφου 2 του άρθρου ΧΧΧΙΙ της Συμφωνίας, ως αποδοχή της Συμφωνίας σύμφωνα με την παράγραφο 4 του άρθρου XXVI της εν λόγω Συμφωνίας.  8. Η Τυνησία μπορεί να καταγγείλει την προσωρινή εφαρμογή της Γενικής Συμφωνίας πριν από την προσχώρησή της σ' αυτήν, σύμφωνα με την παράγραφο 7. Η καταγγελία αυτή αρχίζει να ισχύει την εξηκοστή ημέρα μετά την ημέρα παραλαβής γραπτής καταγγελίας από το γενικό διευθυντή.  9. Ο γενικός διευθυντής παρέχει χωρίς καθυστέρηση επικυρωμένο αντίγραφο του παρόντος πρωτοκόλλου κα κοινοποιεί κάθε υπογραφή του εν λόγω πρωτοκόλλου σύμφωνα με την παράγραφο 5, σε όλα τα συμβαλλόμενα μέρη, στην Ευρωπαϊκή Οικονομική Κοινότητα, την Τυνησία και σε όλες τις κυβερνήσεις που έχουν προσχωρήσει προσωρινά στη Γενική Συμφωνία.  10. Το παρόν πρωτόκολλο καταχωρείται σύμφωνα με τις διατάξεις του άρθρου 102 του Χάρτη των Ηνωμένων Εθνών.  ΠΑΡΑΡΤΗΜΑ  Πίνακας LXXXIII - Τυνησία  (Ο πίνακας βρίσκεται στη Γραμματεία της ΓΣΔΕ, στη Γενεύη)   Συντάχθηκε στη Γενεύη την δωδεκάτη Μαρτίου, χίλια εννιακόσια ενενήντα σε ένα μοναδικό αντίτυπο, στην αγγλική, γαλλική και ισπανική γλώσσα, εκτός αν υπάρχει αντίθετη ρύθμιση όσον αφορά τον προσαρτημένο πίνακα· και τα τρία αυτά κείμενα είναι εξίσου αυθεντικά.